b'\n_START_ARTICLE_\nPione Sisto\n_START_SECTION_\nBaggrund\n_START_PARAGRAPH_\nPione Sisto er f\xc3\xb8dt i Uganda af sydsudanesiske for\xc3\xa6ldre 4. februar 1995._NEWLINE_Som f\xc3\xb8lge af borgerkrig flygtede Pione Sistos familie til Danmark, hvortil han ankom to m\xc3\xa5neder gammel. Sammen med sine for\xc3\xa6ldre og otte s\xc3\xb8skende flyttede de f\xc3\xb8rst ind i et hus i H\xc3\xb8jslev Stationsby, hvor Pione Sisto voksede op med sine otte s\xc3\xb8skende best\xc3\xa5ende af fire storebr\xc3\xb8dre, to stores\xc3\xb8stre og to lilles\xc3\xb8stre._NEWLINE_En r\xc3\xa6kke \xc3\xa5r senere flyttede familien til Herning, mens s\xc3\xb8skendeflokken blev spredt fordi de m\xc3\xa5tte studere andre steder i landet. I Herning startede Pione Sisto med at spille fodbold i klubben Tj\xc3\xb8rring IF, da han var syv \xc3\xa5r gammel._NEWLINE_I december 2014 fik Pione Sisto tildelt dansk statsborgerskab, efter han i vinteren 2012 bestod indf\xc3\xb8dsretspr\xc3\xb8ven. Han blev i december 2014 udtaget til det danske U-21 landsholds tr\xc3\xa6ningstur til Tyrkiet i januar 2015, hvor han spillede uofficielle kampe for ungdomslandsholdet. I maj 2015 fik Pione Sisto spillertilladelse fra FIFA til at spille for det danske A-landshold. Senere samme m\xc3\xa5ned udtog landstr\xc3\xa6ner Morten Olsen ham til fodboldlandsholdet for f\xc3\xb8rste gang.\n_START_SECTION_\nFC Midtjylland\n_START_PARAGRAPH_\nPione Sisto fik debut p\xc3\xa5 f\xc3\xb8rsteholdet som 17-\xc3\xa5rig. Det skete i en pokalkamp mod FC Nordsj\xc3\xa6lland._NEWLINE_Som f\xc3\xb8rste\xc3\xa5rs-U19-spiller fik Pione Sisto i s\xc3\xa6sonen 2012-2013 flere kampe for FC Midtjylland._NEWLINE_I s\xc3\xa6sonen 2013-2014 blev han rykket fast op i superligatruppen, og i superliga\xc3\xa5bningen p\xc3\xa5 s\xc3\xa6sonen scorede han sit f\xc3\xb8rste m\xc3\xa5l for f\xc3\xb8rsteholdet, da han scorede til 2-0 i premieresejren over AGF._NEWLINE_Pione Sisto blev i s\xc3\xa6sonen 2012-2013 k\xc3\xa5ret til \xc3\x85rets Akademi-spiller fra FC Midtjyllands fodboldakademi._NEWLINE_Han gjorde blandt andet god reklame for sig selv, da FCM m\xc3\xb8dte Manchester United i Europa League 2015-16, hvor han over to kampe scorede to m\xc3\xa5l, og han blev i sommeren 2016 solgt til spanske Celta Vigo, hvor han fik en fem\xc3\xa5rig kontrakt.\n_START_SECTION_\nCelta Vigo\n_START_PARAGRAPH_\nI sommeren 2016 blev Pione Sisto solgt til den spanske storklub Celta Vigo, hvor han skrev under p\xc3\xa5 en fem\xc3\xa5rig kontrakt. Transfersummen blev estimeret til at v\xc3\xa6re 5 millioner \xe2\x82\xac.'